Емир Суљагић је 2005. или 2007. године, посмртне остатке свог оца Суља Суљагића пренео и сахранио у оквиру Меморијалног центра Сребреница — Поточари, на основу "Закона о Меморијалном центру Сребреница-Поточари Спомен обиљежје и мезарје за жртве геноцида из 1995. године", донетом од стране високог представника за Босну и Херцеговину, који је омогућио да у оквиру Меморијалног центра може бити сахрањен било ко чији је сродник ту већ сахрањен. Након што је на свом твитер налогу Суљагић објавио како је Меморијалном центру Сребреница — Поточари поклонио очеву личну карту, да би тамо била чувана као лични предмет човека који је настрадао као жртва масакра (геноцида) у Сребреници, дошло је до озбиљних полемика.